Theophilus Hansen

Theophilus Hansen (Theophil Hansen eller Theophil Edvard Freiherr von Hansen) (født 13. juli 1813 i København, død 17. februar 1891 i Wien) var en dansk arkitekt som senere ble østerriksk statsborger. Han var særlig virksom i den keiserlige østerrikske hovedstaden Wien hvor han oppførte flere offentlige bygninger i klassisisme og historisme. Han var en av de toneangivende europeiske arkitekter på 1800-tallet, og bidro med noen av de vigtigste bygningene i Wiens storhedstid. Han var bror av Christian Hansen (1803–1883), som også var arkitekt. 

Hansen studerte bygningskunst under veiledning av sin bror og G.F. Hetsch og gjennomførte samtidig Kunstakademiet. 

Etter å ha arbeidet sammen med Karl Friedrich Schinkel og studert i Wien, flyttet han til Aten i 1837 hvor han fordypet seg i 
i bysantinsk arkitektur. I 1846 bosatte han seg i Wien.

Hansen står bak en rekke praktbygg i Wien, blant annet Akademie der bildenden Künste Wien, parlamentsbygningen, Kunstakademiet og Wiener Musikverein.

Under sin bistand ved utgravninger i Hellas hadde Hansen fått sans for betydningen av farver i arkitekturen og han benyttet sine erfaringer i rikt monn. Alle hans bygninger er ytterst praktfulle med imponerende trappepartier både utvendig og innvendig, lange søylerader, relieffprydede gavlfelter og brede friser med rik ornamentering i sgrafitto eller i brokete farver på gyllen grunn. 

I 1884 ble Theophil Hansen tatt opp i friherrestanden som Baron von Hansen. Han ligger begravet på Wiener Zentralfriedhof.

Verk 

 Observatorium i Aten,  1843–46
 Kleins palass i Brünn, Østerrike, 1847–48, sammen med Ludwig Förster
 Kunstakademiet i Aten, 1856 ff.
 Videnskapsakademiet i Aten. 1856 ff.
 Hærhistorisk museum i Arsenalet, Wien, 1856
 Den gresk-ortodokse treenighetskirken i Wien, 1856–1860, ombygning
 Hernstein slott, Niederösterreich, 1856–80
 Sykehus i Patras, Hellas, 1857
 Den evangeliske kirke på Matzleinsdorf-kirkegården i Wien, 1858
 Rudolf-Hof, Hörlgasse 15, Wien, 1860–83
 Evangelisk skole, Karlsplatz 14, Wien, 1861
 Heinrichshof, Wien, 1861–62, bombet i 1945, revet i 1955
 Innredning av Todescos palass, Kärntner Straße 51, 1861–64
 Tidligere Dimitrious palass, nå Hotel Grande Bretagne, Aten, 1862
 Sykehuset St. Anna, Brünn, 1864–68
 Erkehertug Wilhelms palass, nå OPEC, Wien, 1864–68
 Wiener Musikverein, Wien, 1867–70
 Epsteins palass, Wien, 1868–72
 Hansens palass, Wien, 1869–73
 Hotell, Schottenring 20–26, Wien, 1870–1873
 Rappoltenkirchen slott, Sieghartskirchen, Niederösterreich, 1870–74, ombygning
 Ephrussis palass, Wien, 1872–73
 Foreningshus, nå Staatsphilharmonie Brünn, Brünn, 1871–73
 Wien Kunstakademi, Wien, 1871–76
 Philharmonien, Brno, 1871–73
 Pražáks palass, Brünn, 1872–74
 Børsen, Wien, 1874–77, fraflyttet 1998
 Castle Nadelburg, 1880–82
 Parlamentet, Wien, 1874–83
 Zappeion, Aten, 1874–88

Referanser

Eksterne lenker 
 
 

Danske arkitekter
Arkitekter innen historismen
Dannebrogordenen
Medlemmer av Det Kongelige Akademi for de Skønne Kunster
Personer fra København
Fødsler i 1813
Dødsfall i 1891